kardosdrur/scandi-wiki huggingface dataset:
Otto Bang

Otto Anton Carl Bang (født 8. juni 1883 i København, død 25. april 1950 i Gentofte) var en dansk højesteretssagfører.

Bang var søn af overretssagfører Axel Bang og Johanne f. Gautier. Hans far tilhørte eliten i den danske sagførerstand, og Bangs livsbane syntes derfor allerede fra fødslen at være givet. Han blev student i 1901 fra Gammelholms Latin- og Realskole, cand.jur. i 1907, overretssagfører i 1909 og højesteretssagfører i 1922. Som ung sagfører indtrådte han i sin fars virksomhed som medejer i begyndelsen af 1910'erne, hvor også højesteretssagfører C. L. David i en periode var kompagnon. Bang besad en sjælden evne til at omgås andre mennesker og bevare sin fatning selv i vanskelige situationer: Der stod Højagtelse om ham. Han var omgærdet af den urokkelige Tillid, som næredes af hans Klogskab og Menneskekundskab, og han var ikke blot juridisk Raadgiver, men Ven for alle, der kom til ham, skrev Berlingske Tidende ved hans død i 1950. 

Bang, som videreførte sin fars virksomhed ved hans død i 1942, var desuden fra 1919 til 1933 medhjælper hos statsadvokaterne i Østre Landsret. Han gav imidlertid sjældent møde i retten og lod i stedet sit arbejde som juridisk rådgiver vægte tungest. Udover sin sagførerpraksis sad han i bestyrelsen for adskillige virksomheder, bl.a. en lang række industriforetagender, eksempelvis Ballin & Hertz, Silvan og C. L. Seifert, flere ejendomsselskaber samt ikke mindst Ritzaus Bureau. Hans bestyrelsespost i Ritzau var af særlig personlig betydning, da Bang i lighed med sin far havde stor interesse for bladvirksomheden og nærede dyb respekt for journalister. Han overtog i en periode sin fars arbejde som formand for journalistforeningens alderdomskasse og prægede lovene for Københavns Journalistforbund.

Bang levede op til sine forpligtelser og videreførte sin fars strålende livsværk i en sådan grad, at det sommetider lod ham selv i skyggen, men denne rolle syntes ham på samme tid naturlig: Bang havde ikke den ringeste Lyst til at konkurrere med sin vitale Fader; tværtimod var det, som om han bevidst stillede sig selv i Skyggen. Han døde efter flere års sygdom den 25. april 1950 i sit hjem på Bernstorffsvej i Gentofte. 

Bang giftede sig i 1910 med Kate f. Herforth, datter af grosserer Joseph Herforth, som under giftenavnet Kate Bang siden skulle blive kendt som den svenske forfatter Verner von Heidenstams muse. Ægteskabet blev opløst i 1915, hvorefter Bang giftede sig for anden gang i 1922 med Helga f. Christensen, datter af sagfører Niels Christensen. I sit første ægteskab var han far til landsretssagfører Jørgen Christian Bang.

Noter

Kilder 
 Kraks Blå Bog 1950

Advokater fra Danmark
Personer fra København
Personer i Kraks Blå Bog (afdøde)
Riddere af Dannebrog
Danskere i 1900-tallet
Josef Tautenhayn

Josef Tautenhayn (født 5. maj 1837 i Wien, død 1. april 1911 sammesteds) var en østrigsk medaljør og billedhugger.

Kilder

Eksterne henvisninger 

 

Billedhuggere fra Østrig
Personer fra Wien
Østrigere i 1800-tallet
Østrigere i 1900-tallet
Frank William Taussig

Francis William, Taussig (født 28. december 1859 i Saint Louis, Missouri, død 11. november 1940 i Cambridge, Massachusetts) var en amerikansk nationaløkonom.

Kilder  

  

Nationaløkonomer
Videnskabsfolk fra USA
Instruktionssæt

Ved et instruktionssæt forstås mængden af de maskinkodeinstruktioner, som en given CPU kan udføre. En computers instruktionssæt har betydning for folk, der skriver programmer i assembler eller udvikler compilere. Programmører, der arbejder i et højniveausprog, har sjældent behov for at kende en computers instruktionssæt. Det har dog især tidligere haft relevans ved læsning af et dump. 

Instruktionerne i et instruktionssæt kan deles i grupper. F.eks. flytning af data (mellem registre, og mellem lager og register), sammenligninger, aritmetik, hop-instruktioner, skifte- og rotationsinstruktioner (hvor hver bit i et register forskydes eller roteres), input-output, kanalinstruktioner (anvendes på visse maskiner til kommunikation med ydre enheder som f.eks. disk).

Instruktionerne kan deles i almindelige instruktioner, som ethvert program kan udføre, og privilegerede instruktioner, der kun kan udføres, når cpu'en er i en bestemt tilstand, beregnet for rutiner i operativsystemet. Et forsøg på at udføre en privilegeret instruktion fra et almindeligt program, vil føre til, at cpu'en afbryder programmet og i stedet lader en rutine i operativsystemet overtage.  

Programmering
Datalogi
Dump

Ved et dump forstår man inden for datalogien de detaljerede oplysninger, som en computers operativsystem kan producere, når et program ”går ned” med en uforudset fejl (det abender). Dumpet er normalt i form af en særlig fil, en dumpfil, der enten kan analyseres af særlige programmer eller skrives ud på papir eller skærm for manuel analyse af årsagen til fejlen.  

Dumpet vil typisk indeholde en kode, der angiver, hvad fejlen består i. Det kan være et forsøg på at adressere lager uden for det lager, der er afsat til programmet eller forsøg på at udføre en ukendt instruktion. Desuden vil der være oplysninger om, hvordan computeren nåede frem til det pågældende sted i programmet i form af et stack trace eller lignende. Det er muligt også at få udskrevet indholdet af cpu'ens registre samt større eller mindre områder af lageret. Lageret kan på nogle systemer være formateret, så man umiddelbart kan se, hvilke programvariable, der ligger hvor. 

Programmering
Datalogi
Spærring

Ved spærring forstår man inden for typografien, at man øger afstanden mellem et eller flere ord i en linje for at udslutte den pågældende linje. Dvs. sørge for at linjen er lige så lang som de andre linjer i afsnittet. I nogle tilfælde er det i stedet nødvendigt at formindske ordmellemrummene lidt, det kaldes knibning. Den sidste linje i et afsnit spærres ikke, i stedet fyldes den op med blindmateriale som kvadrater og regletter, hvis der sættes med blytyper. 

Typografi
Trykning og typografi
Spatiering

Spatiering er inden for typografien, at man øger afstanden mellem hvert bogstav i et eller flere ord for at fremhæve dette. Spatiering anses normalt for at være mindre heldigt til fremhævning end kursiv og halvfed/fed skrift. Ved brug af visse skrifter, som f.eks. fraktur, har man ikke altid disse muligheder. 

Skrift, der sættes udelukkende med versaler eller kapitæler, bør dog normalt spatieres lidt, for at skriften ikke skal virke for tung. 

Typografi
Trykning og typografi
Blanketgrøn

Blanketgrøn er en særlig mørkegrøn trykfarve, der har været meget anvendt til trykning af blanketter. Skrift tilføjet blanketten med blyant, pen eller skrivemaskine, danner en tydelig kontrast til blankettens fortryk. 

Trykning og typografi
Farver
David Carnegie, 4. hertug af Fife

David Charles Carnegie, 4. hertug af Fife, 13. jarl af Southesk, 4. jarl af Macduff (født 3. marts 1961 i Marylebone, London) er en skotsk adelsmand, der er i familie med det britiske kongehus.

Kongelige slægtninge 
David Carnegie er tipoldesøn af kong Edward 7. af Storbritannien, oldesøn af Princess Royal Louise af Storbritannien, hertuginde af Fife. Hans far var grandfætter til dronning Elizabeth 2. af Storbritannien og kong Harald 5. af Norge. 

David Carnegie er også en efterkommer af kong Vilhelm 4. af Storbritannien og dennes samlever Dorothy Jordan.

Forældre og bedsteforældre 
David Carnegie er den eneste søn af James Carnegie, 3. hertug af Fife (1929–2015) og den ærede Caroline Cecily Dewar (født 1934) (ældste barn af Henry Dewar, 3. baron Forteviot (1906–1993)). David Carnegie har en ældre søster.

James Carnegie var den eneste søn af Charles Carnegie, 11. jarl af Southesk (1893–1992) og prinsesse Maud af Fife (1893–1945). Prinsesse Maud var den yngste datter af Princess Royal Louise af Storbritannien, hertuginde af Fife (1867–1931) og Alexander Duff, 1. hertug af Fife (1849–1912).

Familie 
David Carnegie er gift med Caroline Anne Bunting (født 13. november 1961). Parret har tre sønner.

David Carnegies fars titler 
I 1959 arvede David Carnegies far titlen hertug af Fife fra prinsesse Alexandra, 2. hertuginde af Fife (1891–1959). Prinsesse Alexandra var moster til David Carnegies far.

I 1992 døde David Carnegies farfar, og David Carnegies far arvede titlen jarl af Southesk.

Hovedtitler 
 1961 – 1992: David Carnegie,  jarl af Macduff (en høflighedstitel)
 1992 – 2015: David Carnegie, jarl af Southesk (en høflighedstitel)  
 2015 – nu: Hans Nåde David Carnegie, 4. hertug af Fife

Andre titler 
 13. jarl af Southesk (en skotsk titel)
 4. jarl af Macduff (en britisk titel)
 13. Lord Carnegie af Kinnaird (en skotsk titel)
 13. Lord Carnegie, af Kinnaird og Leuchars (en skotsk titel)
 5. Baron Balinhard af Farnell in the County of Forfar (en britisk titel)
 10. Carnegie Baronet (en titel fra Nova Scotia)

Jarler fra Skotland
Hertuger af Fife
Island Games 2015

De XVI Island Games (også kendt som 2015 NatWest Island Games af sponsor årsager) blev holdt i Jersey, fra den 27. juni til 3. juli 2013.

Sportsgrene

Tallene i parantes indikerer hvor mange medaljer der var i hver sportsgren.

 Kommentar: Bueskydning og bordtennis vender tilbage til Island Games. Derimod blev gymnastik og squash droppet ved disse lege .

Medaljeoversigt
Endeligt resultat

Forklaring:

Referencer 

Sport i 2015
 
Jersey
Teaterforeningen Madam Mangor

Teaterforeningen Madam Mangor er en teaterforening i Fredensborg, opkaldt efter Ane Marie Mangor. 

Den er især kendt for at opsætte store egnsspil men står også for børne- og ungdomsteater, loppemarked og revy.

Foreningen blev stiftet i 2002 for at fortsætte byens stolte tradition for teater, som startede ved Fredensborg Slots 250-års fødselsdag i 1972, hvor Dronning Margrethe udtrykte ønske om, at lokale amatører opførte et udsnit af guldalderstykket ”Syvsoverne”, som netop foregår på Fredensborg Slot. 

Siden da har foreninger som Fredensborg Amatørscene, Mastodonterne, Fredensborg Slotshaves Sommerteater og Fredensborg børne- dukke- og pensionistteater samt Flagellanterne løftet opgaven med at opføre teater på en række forskellige lokaliteter som Asminderød Kro, i Fredensborg Slotspark, på Langedammen, i Chaluphuset ved Esrum Sø og i Den gule Lade på Krogerup Avlsgaard i Humlebæk.

Forestillinger opført i Madam Mangors regi:
Danefæ (2004),
Balletmesterens Luner (2006),
Arvegodset (2008),
Sangen Har Vinger (2010),
Folmer Går Til Filmen (2012),
Folmer Går I Biffen (2015)

Teater i Danmark
Madam Mangor
Fredensborg
Svømning ved Island Games 2015

Svømning, ved Island Games 2015, fandt sted i Les Quennevais Sports Centre and Playing Fields i Saint Brélade, Jersey. Konkurencerne blev holdt på kortbane (25 m) pool fra den 29. juni til den 2. juli 2015.

Medaljeoversigt
Den endelige medaljeoversigt.

Medaljesammendrag af konkurrencerne

Mændenes konkurrencer

Kvindernes konkurrencer

Referencer 

Island Games 2015
Konkurrencesvømmestævner
Skt. Jørgen Trappe

Skt. Jørgen Trappe forbinder Flensborgs indre by med den på en bakke beliggende bydel Jørgensgaard. Trappen har navn efter de vejfarendes helgen Sankt Jørgen. Den består af i alt 149 trin. Ved siden af trappen findes små vildtvoksende lunde og byhaver med frugttræer og frugtbuske. Ved trappens øverste ende er der et udsigtspunkt, hvor man har et frit blik øst ind over byen. Der oppe ligger også Goethe-Skolen med sin markante bygning. Ved trappens nederste parti ligger det gamle fisker- og kaptajnskvarter Sankt Jørgen.

Lokaliteter i Flensborg
Trapper
Vicepremierminister (Storbritannien)

Posten som britisk vicepremierminister () blev oprettet under 2. verdenskrig i 1942. 

Der er ikke noget krav om, at Storbritannien skal have en vicepremierminister, og i perioder har posten stået tom.

Vicepremierministre  
 1942 – 1945: Clement Attlee, 1. jarl Attlee
 1945 – 1951: Herbert Morrison, baron Morrison af Lambeth
 1951 – 1955: Anthony Eden, 1. jarl af Avon
 1962 – 1963: baron Butler af Saffron Walden
 1979 – 1988: William Whitelaw, 1. vicegreve Whitelaw
 1989 – 1990: Geoffrey Howe, baron Howe af Aberavon
 1995 – 1997: Michael Heseltine, baron Heseltine
 1997 – 2007: John Prescott, baron Prescott
 2010 – 2015: Nick Clegg

Førstesekretærer for staten  
I 1962 blev det oprettet en honorær post som førstesekretær for den britiske stat () . 

Der er ikke noget krav om, at Storbritannien skal have en førstesekretær for staten, og i perioder har posten stået tom.

Førstesekretæren kan tildeles opgaver, som ellers hører under  vicepremierministeren. Når de to poster har været besat af forskellige minister, så har førstesekretæren fungeret som en uformel 2. vicepremierminister. 

 1962 – 1963: baron Butler af Saffron Walden 
 1964 – 1966: George Brown, baron George-Brown
 1966 – 1968: Michael Stewart, baron Stewart af Fulham
 1968 – 1970: Barbara Castle, baronesse Castle af Blackburn
 1995 – 1997: Michael Heseltine, baron Heseltine
 2001 – 2007: John Prescott, baron Prescott
 2009 – 2010: Peter Mandelson, baron Mandelson
 2010 – 2015: William Hague
 2015 – 2016: George Osborne
 2016 – 2019: David Lidington
 2019 – 2022: Dominic Raab
 2022 – 2022: Thérèse Coffey
 2022 – 2023: Dominic Raab
 2023 – nu: Oliver Dowden
Førstesekretær for staten (Storbritannien)

Førstesekretær for den britiske stat () er en honorær post, der blev oprettet i 1962. 

Der er ikke noget krav om, at Storbritannien skal have en førstesekretær for staten, og i perioder har posten stået tom.

Førstesekretæren kan tildeles opgaver, som ellers hører under  vicepremierministeren. Når de to poster har været besat af forskellige ministre, så har førstesekretæren fungeret som en uformel 2. vicepremierminister.

Førstesekretærer for staten  
 1962 – 1963: baron Butler af Saffron Walden 
 1964 – 1966: George Brown, baron George-Brown
 1966 – 1968: Michael Stewart, baron Stewart af Fulham
 1968 – 1970: Barbara Castle, baronesse Castle af Blackburn
 1995 – 1997: Michael Heseltine, baron Heseltine
 2001 – 2007: John Prescott, baron Prescott
 2009 – 2010: Peter Mandelson, baron Mandelson
 2010 – 2015: William Hague
 2015 – nu: George Osborne

Vicepremierminister  
Posten som britisk vicepremierminister () blev oprettet under 2. verdenskrig i 1942. 

Der er ikke noget krav om, at Storbritannien skal have en vicepremierminister, og i perioder har posten stået tom.

Vicepremierministre  
 1942 – 1945: Clement Attlee, 1. jarl Attlee
 1945 – 1951: Herbert Morrison, baron Morrison af Lambeth
 1951 – 1955: Anthony Eden, 1. jarl af Avon
 1962 – 1963: baron Butler af Saffron Walden
 1979 – 1988: William Whitelaw, 1. vicegreve Whitelaw
 1989 – 1990: Geoffrey Howe, baron Howe af Aberavon
 1995 – 1997: Michael Heseltine, baron Heseltine
 1997 – 2007: John Prescott, baron Prescott
 2010 – 2015: Nick Clegg
Bueskydning ved Island Games 2015

Bueskydning ved Island Games 2015 blev afholdt fra 29. juni til den 2. juli 2015 i Jersey Rugby Club  i Saint Peter, Jersey.

Konkurrencer

Medaljeoversigt

Referencer
Bueskydning ved Island Games 2015

Island Games 2015
Menneskelig post

Menneskelig post er transport af en person via postvæsenet, som regel som en blind passager. Selvom det er sjældent, har der været nogle rapporterede tilfælde af mennesker, der forsøger at rejse via post.

Mere almindeligt, i det mindste i populærfiktion, er forsendelsen af dele af en person, ofte et kidnapningsoffer.

Virkelige hændelser 
 Henry Box Brown (alder 42), en afrikansk-amerikansk slave fra Virginia, undslap i en forsendelseskasse sendt nordpå til den frie stat Pennsylvania i 1849. Han blev derefter kendt som Henry "Box" Brown.
 W. Reginald Bray sendte sig selv med posten i England, som almindelig post i 1900 og derefter som anbefalet post i 1903.
 Suffragetterne Elspeth Douglas McClelland og Daisy Solomon sendte sig selv til den daværende premierminister i Storbritannien, H.H. Asquith på 10 Downing Street den 23. februar 1909.
 Reg Spiers 1964, sendte sig selv fra Heathrow Lufthavn i London til Perth Airport i Western Australia. Hans 63-timers rejse foregik i en kasse fremstillet af den britiske spydkaster John McSorley.
 Charles McKinley (alder 25) sendte sig selv fra New York til Dallas, Texas i en kasse i 2003. Han forsøgte at besøge sine forældre og ønskede at spare flybilletprisen. Men han blev opdaget under den sidste del af sin rejse.

Børn med posten 
Postforsendelse af mennesker, der vejer mindre end 22 kg (50 pounds), dvs. børn, som postpakke i USA var lovlig i årene 1913 og 1914.

Noter 

Postvæsen
Transport
John Prescott, baron Prescott

John Leslie Prescott, baron Prescott (født 31. maj 1938) er en britisk fagforeningsmand og politiker, der var vicepremierminister fra 1997 til 2007. Han var også næstformand for Labour Party fra 1994 til 2007.

Medlem af parlamentet 
Fra 1970 til maj 2010 sad John Prescott i Underhuset som repræsentant for Hull øst-kredsen. 

I juli 2010 blev han adlet som Baron Prescott, af Kingston upon Hull i grevskabet Øst Yorkshire, og han trådte ind i Overhuset som The Lord Prescott.

Næstformand for Labour 
I maj 1994 døde John Smith, der var leder af Labour, pludseligt. John Prescott stillede op både til posten som partiets leder og til posten som næstformand. 

På partiets kongres i juli 1994 blev Tony Blair valgt som leder, mens John Prescott blev næstformand.

I 2007 forlod både Blair og Prescott partiets ledelse.

Minister 
Fra 1983 til 1994 havde John Prescott forskellige poster som skyggeminister (ordfører for oppositionen).

John Prescott var vicepremierminister fra 1997 til 2007. Fra 1997 til 2001 var han minister for transport, miljø og regioner, mens har var førstesekretær for staten fra 2001 til 2007.

John Prescott er ofte blevet kritiseret for sine markante synspunkter. I marts 2013 foreslog han således, at dronning Elizabeth 2. af Storbritannien skulle abdicere. 

I Storbritannien er partiledere og tidligere ministre medlemmer af Statsrådet på livstid, og de tiltales som højtærede. 

Da John Prescott blev valgt til næstformand for Labour i 1994 forsøgte han forgæves at holde sig udenfor Statsrådet. I juli 2013 tog John Prescott konsekvensen af sine republikanske synspunkter, og han trådte ud af statsrådet.

Næstformænd for Labour (UK)
Vicepremierministre fra Storbritannien
First Secretaries of State
Transportministre fra Storbritannien
Life peers
Kenneth Clarke

Kenneth Harry "Ken" Clarke, baron Clarke af Nottingham, CH QC (født 2. juli 1940) er en britisk jurist og konservativ politiker. Han var kandidat til posten som konservativ partileder i 1997, 2001 og 2005.

Kenneth Clarke havde adskillige ministerposter mellem 1985 og 2014.

Medlem af parlamentet 
Siden 1970 har Kenneth Clarke været medlem af Underhuset som repræsentant for den sikre konservative kreds Rushcliffe i Nottinghamshire. Han blev senest genvalgt i 2015.

Minister 
Kenneth Clarke blev understatssekretær i regeringen i 1979. I 1985 fik han sin første egentlige ministerpost.

Kenneth Clarke har bl.a. været sundhedsminister, arbejdsminister, kansler for Lancaster, minister for uddannelse og videnskab, indenrigsminister, finansminister, justitsminister og lordkansler samt senest Minister uden portefølje.

Referencer

Eksterne henvisninger 

Britiske konservative politikere
Kanslere af hertugdømmet Lancaster
Finansministre fra Storbritannien
Indenrigsministre fra Storbritannien
Justitsministre fra Storbritannien
Lord High Chancellors
Conservative life peers
Leicestershire

Leicestershire (forkortes Leics) er et ceremonielt grevskab i East Midlands.

Administrativ opdeling 
Grevskabet består af City of Leicester, der er en selvstyrende kommune og det administrative grevskab, der delt i syv kommuner (districts), som hører under grevskabsrådet (Leicestershire County Council).

Geografi 
Grevskabet grænser op til Nottinghamshire mod nord, Lincolnshire mod nordøst, Rutland mod øst, Northamptonshire mod sydøst, Warwickshire mod sydvest, Staffordshire mod vest of Derbyshire mod nordvest.

Eksterne links
T.E. Lønning

Terkild Emmanuel Lønning (født 28. januar 1762 i København, død 8. november 1823 sammesteds) var tegner og marinemaler.

Opvækst og beskæftigelse 
Lønning var søn af den københavnske matros Erich Thorchildsen Lønning, og han stod også selv til søs som ung mand. I 1790 blev han ansat som tegner og konstruktør ved Holmens Modelkammer under Søetaten og ud over at deltage i udsmykningen af flådens skibe, kom han til at fungere som flådens officielle maler.

Produktion 
Det ældst kendte værk fra Lønnings hånd er et portræt af orlogsskibene Neptunus og Odin, dateret 1791. Fra 1795 kendes Den kongelige Danske og Svenske Esquader paa Kiøbenhavns Rehd i Aaret 1794, og på samme tidspunkt mener man, at han var ophavsmand til det usignerede billede af orlogsskibet Indfødsretten, der eskorterede skibe ved Fayal i 1781. I 1797 udførte han et maleri af fregatten Najaden i spidsen for en mindre eskadre, der nedkæmpede seks tripolitanske skibe samme år. Han skildrede ligeledes fregatten Freyas forsvar af en konvoj i den Engelske Kanal i 1800. Under Englandskrigene skildrede han vigtige begivenheder, blandt andet linjeskibet Prins Christian Frederiks kamp i Slaget ved Sjællands Odde i 1808.

Lønning arbejdede også som decideret skibsportrætmaler, blandt andet for det Asiatiske Kompagni, med billeder af Holsteen fra 1803 og Christianshavn og Cronprinsessen fra omkring 1805. Hans arbejdede altid i gouache, men nogle af hans billeder blev kopieret i olie, mens andre - især krigsmotiverne - blev kopieret i kobberstik, for eksempel af Carl Kuntz og Wilhelm Heuer, og derefter mangfoldiggjort.

Noter

Eksterne henvisninger og kilder 
 

Malere fra Danmark
Calabrisk fyr

Calabrisk fyr (Pinus brutia), er en art i Fyrreslægten hjemmehørende i det østlige middelhavsområde. Størstedelen af dens udbredelse er i Tyrkiet, men ses også også i det østlige Ægæiske Øer i Grækenland, Krim, Iran, Georgien, Aserbajdsjan, det nordlige Irak, det vestlige Syrien, Israel, Libanon, og Cypern. Det vokser normalt i lav højde, primært fra havoverfladen op til 600 meter, dog op til 1.200 meter i den sydlige del af sin udbredelse

Det calabriske fyr er et mellemstort træ, med en stammediameter på op til 1 meter, undtagelsesvis op til 2 meter. Barken er orange-rød, tyk og dybt sprækket ved foden af stammen, og tynde og skællet i den øvre krone. Nålene er i par, slanke, for det meste 10-16 cm lange og lysergrøn til let gullig/grøn.

Koglerne er tykke, tunge og hårde, 6-11 cm lange og 4-5 cm brede ved midten når lukket. De er grønne i starten, under modning bliver de blankt rødbrune når de er 24 måneder. De åbner langsomt over de næste år eller to til at frigive frøene. Frøene er 7-8 mm lange, med en 15-20 mm vinge, og er primært vind-spredte.

Underarter 
 Pinus brutia subsp. brutia var. brutia (typisk form; det meste af udbredelsen)
 Pinus brutia subsp. brutia var. pityusa (Georgien og tilstødende russiske Sortehavskyst; knap adskiller sig fra den type)
 Pinus brutia subsp. brutia var. stankewiczii (Krim; adskiller sig knap fra den typiske)
 Pinus brutia subsp. brutia var. pendulifolia (sydlige kyst af Tyrkiet; nåle 20-29 cm, hængende)
 Pinus brutia subsp. eldarica (Aserbajdsjan; Georgien; nåle 8-14 cm, kogler 5-9 cm).
Eldarica behandles som en selvstændig art (Pinus eldarica) af nogen forfattere; den er tilpasset til et tørrere klima med et nedbørshøjdepunkt om sommeren, mens underarten brutia er tilpasset et klima med primært vinternedbør.

Anvendelse 
Det calabriske fyr er et populært dekorativt træ, hvor der oftest er plantet i parker og haver i varme tørre områder (såsom det sydlige Californien, Arizona, det sydlige Nevada og sydlige Texas i USA), hvor dens betydelig tolerence overfor varme og tørke er meget værdsat. Underarten eldarica er den mest tørketolerante form er oftest anvendt i Afghanistan og Iran. Forskellige underarter af det calabriske fyr er også ofte dyrket til at lave tømmer, både indenfor sin oprindelige udstrækning (det er det vigtigste træ i skovbrug i Tyrkiet) og andre steder i Middelhavsområdet og øst til Pakistan.

Referencer 

 

Nåletræer
Fyrreslægten
S. Dariaus ir S. Girėno stadionas

S. Dariaus ir S. Girėno stadionas er et stadion i Ąžuolynas park i Žaliakalnis i Kaunas, Litauen. Det er indviet i 1925 og har 8.248 siddepladser. I 1998 blev stadionet renoveret i henhold til UEFAs regulativer.

Kaunas
Idrætsanlæg i Litauen